آمریکا باش قرارگاهی‌نین باشقانی ژنرال جوزف دانفورد، ایرانین، 2015ده، 5+1 (اینگیلتره، آمریکا، چین، فرانسا، روسیا+آلمانیا) اؤلکه‌لری ایله آپاردیغی نوکلئر موقاویله‌یه عمل ائتدیغینی دئییب.
ژنرا‌ل دانفورد، ایکینجی دفعه باش قرارگاه باشقانی اولاراق تعیین اولونماق اوچون آمریکا سناتوسو سیلاح‌لی خیدمت‌لر کومیته‌سینده سناتورلارین سوال‌لارینی جاوابلاندیریب.
دانفورد، جلسه اؤنجه‌سینده اؤزونه چات‌دیران سوال‌لارا وئردیگی یازی‌لی جواب‌لاردا موضوع ایله باغلی تهران رهبرلیگی‌نین نوکلئر موقاویله‌یه اویدوغونو ایفاده ائتدی.
دانفورد،
آلدیغیم" بریفینگ‌لر ایرانین JCPOA (ایرانلا ایمضا‌لانان بیرگه گئنیش فعالیت پلانی) چرچیوه‌سین‌دکی مسئولیت‌لرینی یئرینه یئتیردیگینی گؤستریر". ایفاده‌سینی ایستیفاده ائتدی.
دانفورد، عینی زاماندا موقاویله‌نین ایرانین نوکلئر سیلاح اینکیشاف ائتدیرمه‌سینی یاواشلاتدیغینی، آنجاق تهرانین بؤلگه‌دکی پیس فعالیت‌لرینی دییشمدیگینی وورغولاییب.
ایجلاسدا یازی‌لی جوابی حاقیندا وئریلن سوال‌لارا ایسه دانفورد،
آنلاشما"، ایرانین تشکیل ائتدیگی 5 تهدیددن یالنیز بیرینه خیطاب ائدیر. موقاویله‌نین احاطه ائتمدیگی تهدیدلر ایسه موشک تهدیدی، دنیزدکی تهدیدلر، ایرانین سایبر فعالیت‌لر اوچون واسیطه‌چی‌لری دستکلمه‌سی کیمی تهدیدلردیر". دئدی.
ایرانین بیر چوخ باشقا ساحه‌ده ده پیس فعالیت‌لرینه داوام ائتدیگینی ایره‌لی سورن دانفورد، ایرانین عراق و سوریه‌دکی فعال‌لیغی‌نین آرتدیغینی، یمن و لبناندا دا فعالیت‌لری داوام ائتدیردیگینی قید ائتدی.
دانفورد دیگر سوال‌لارا وئردیگی جواب‌لاردا ایسه،پاسیفیک بؤلگه‌سینده بو آندا آمریکا اوچون ان بؤیوک تهدیدین شما‌لی کوره‌ اولدوغونو، 2025-جی ایلدن سونرا ایسه ان بؤیوک تهدیدین چین حالینا گله‌جگینی ایره‌لی سوردو.
پیون گیانگ رهبرلیگینه قارشی واشینگتونون حاضیردا دیپلوماتیک و ایقتیصادی واسطه‌لردن ایستیفاده ائتدیگینه دقتی چکن دانفورد،
"نیظامی اؤلچوده، خاریجی ایشلر ناظیری‌نین (رکس تیلرسون) باشینی چکدیگی شما‌لی کوره‌یه قارشی ایقتیصادی و دیپلوماتیک تضییق کامپانیاسینا تام دستک وئرمه‌یه حاضیریق" شکلینده دانیشدی.
